 **Fakultná nemocnica s poliklinikou Nové Zámky**

Slovenská ulica 11 A, 940 34 Nové Zámky

Tel: +421 (0) 35 691 2111 E-mail: [email@nspnz.sk](mailto:email@nspnz.sk) Web: [www.nspnz.sk](http://www.nspnz.sk)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Výzva na predloženie ponuky / s výberom dodávateľa**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Názov verejného obstarávateľa**

*Názov:* **Fakultná nemocnica s poliklinikou Nové Zámky**

*Sídlo:* Slovenská ulica 5587/11 A, 940 34 Nové Zámky

*IČO:* 17336112

*DIČ:* 2021068324

*IČ DPH:* SK2021068324

*Právna forma:* príspevková organizácia

*Zastúpená:* MUDr. Karol Hajnovič, riaditeľ

*Bankové spojenie:* Štátna pokladnica, Radlinského 32, 810 05 Bratislava

*Číslo účtu:* 7000540295/8180

*IBAN:* SK88 8180 0000 0070 0054 0295

*BIC/SWIFT:* SPSRSKBA

*Zápis:* register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

**Kontaktná osoba pre styk s uchádzačmi:**

* **Odbor administratívno – prevádzkových činností**

Ing. Adriana Rozsnyóová – vedúca odboru

Tel. 035/691 2166, email: adriana.rozsnyoova@nspnz.sk

* **Oddelenie verejného obstarávania:**

Darina Holubiczová

tel. 035/691 2787, email: [obstaravanie2@nspnz.sk](mailto:obstaravanie2@nspnz.sk)

**2. Predmet zákazky:**

Názov predmetu obstarávania: **„Operačné a pacientske prádlo“**

Spoločný slovník obstarávania (CPV):

18100000-0 Pracovné odevy, špeciálne pracovné odevy a doplnky

39518000-6 Nemocničná bielizeň

18318300-4 Pyžamy

18332000-5 Košele

18318200-3 Župany

19212000-5 Bavlnené tkaniny

60000000-8 Dopravné služby (bez prepravy odpadu)

Druh: tovar

**3. Stručný opis zákazky:**

Predmetom zákazky je dodanie tovaru: **„Operačné a pacientske prádlo“** v počtoch uvedených v Prílohe č. 1 Technické požiadavky na predmet zákazky. Predávajúci bude dodávať kupujúcemu počas trvania 12 mesiacov operačné a pacientske prádlo (ďalej aj „tovar“) na základe objednávok kupujúceho, podľa potreby kupujúceho, vrátane služieb spojených s dodaním tovaru v mieste jeho dodania, ktoré sa zaväzuje poskytnúť predávajúci kupujúcemu.

**4. Miesto a termín dodania tovaru:**

Miesto plnenia: Fakultná nemocnica s poliklinikou Nové Zámky, Slovenská 5587/11 A, 940 34 Nové Zámky, sklad prádla.

Dodávateľ je povinný dodať nový, nepoužitý, nerepasovaný tovar do 14 pracovných dní od odoslania objednávky objednávateľa, ak sa zmluvné strany nedohodnú na inom termíne. Výsledkom verejného obstarávania je Rámcová dohoda na obdobie 12 mesiacov, tzn. dodávka a fakturácia predmetu zákazky sa bude uskutočňovať priebežne, počas doby plnenia zmluvy, na základe objednávok, zadaných telefonicky alebo e-mailom, podľa potrieb objednávateľa.

Celkové množstvá a druhy jednotlivých druhov tovarov sú uvedené ako predpokladané. Objednávateľ konkrétne množstvá a druhy tovaru v závislosti od svojich potrieb bližšie špecifikuje v jednotlivých objednávkach. Objednávateľ je oprávnený neodobrať celkové predpokladané množstvo tovaru, dodávateľ nemá z tohto dôvodu právo na ušlý zisk. Rámcová zmluva sa uzatvára do vyčerpania stanoveného finančného limitu, t. j. dohodnutej zmluvnej ceny alebo do lehoty uvedenej v zmluve (12 mesiacov), podľa toho, čo nastane skôr.

**5. Rozdelenie predmetu zákazky:**

Predmet zákazky nie je rozdelený na časti.

Verejný obstarávateľ vyžaduje predloženie cenovej ponuky na dodávku celého predmetu zákazky.

**6. Predpokladaná hodnota zákazky: 13 325,50 EUR bez DPH**

**Cena za predmet zákazky musí zahŕňať všetky náklady spojené s realizáciou predmetu zákazky, vrátane dopravy.**

**Ak navrhovateľ nie je platcom DPH**, uvedie navrhovanú cenu celkom v EUR. **Na skutočnosť, že nie je platcom DPH v ponuke upozorní.**

**7. Lehota a miesto na predkladanie ponúk: do 15. 05. 2023, do 10:00 hod.**

7.1 Ponuka vyhotovená v zmysle tejto výzvy a obsahujúce dokumenty a doklady podľa bodu 14 tejto výzvy sa predkladá ako elektronická ponuka prostredníctvom elektronickej platformy EVO.

7.2 Doklady a dokumenty požadované v tejto výzve sa budú predkladať v EVO. Platí, že vložené doklady a dokumenty, u ktorých sa vyžaduje podpis, budú podpísané na originálne vyhotovenom dokumente a následne naskenované, uložené do súboru pdf a takto vložené do systému EVO. Verejný obstarávateľ nevyžaduje elektronický podpis týchto dokladov a dokumentov.

7.3 Pre úspešné spracovanie a predloženie ponuky v EVO je potrebné, aby si každý záujemca, ktorý má záujem o účasť vo verejnom obstarávaní riadne preštudoval príručky na https://www.uvo.gov.sk/viac-o-is-evo/prirucky-5f7.html a pozrel videonávody na https://www.uvo.gov.sk/viac-o-is-evo/videonavody-5f9.html.

7.4 Ponuka predložená po lehote na predkladanie ponúk, t.z. rozhodujúci je dátum a čas predloženia ponuky, nebude predmetom vyhodnocovania a verejný obstarávateľ na ňu bude prihliadať ako keby nebola predložená.

7.5. Ponuka predložená iným spôsobom ako v systéme EVO (napr. poštou, e-mailom...a pod.) nebude zaradená do vyhodnocovania ponúk a verejný obstarávateľ na ňu bude prihliadať ako keby nebola predložená.

**8. Lehota viazanosti ponúk:** 3 mesiace od predloženia cenovej ponuky.

**9. Jazyk ponuky:** Ponuky sa predkladajú v slovenskom jazyku, alebo v českom jazyku.

**10. Kritériá na vyhodnotenie ponúk:**

Kritériom na vyhodnotenie cenovej ponuky je **najnižšia cena v EUR s DPH za celý predmet zákazky**, bez možnosti účtovať ďalšie náklady (cestové, kopírovanie, administratívne činnosti, CD, papier a iné),

Navrhovanú cenu je potrebné rozpísať:

- jednotkové ceny v EUR bez DPH za každú položku,

- ceny celkom v EUR bez DPH za každú položku,

- cena celkom v EUR bez DPH za predmet zákazky

- výška DPH celkom za predmet zákazky v EUR

- cena celkom v EUR vrátane DPH za predmet zákazky

- prípadne uvedie, že nie je platcom DPH.

- objednávateľ si vyhradzuje právo na vyžiadanie skúšobných vzoriek.

**Ak uchádzač je platcom dane z pridanej hodnoty** (ďalej len „DPH“), navrhovanú cenu uvedie v zložení: navrhovaná zmluvná cena celkom bez DPH, DPH, cena celkom s DPH v EUR.

**Ak uchádzač nie je platcom DPH**, na túto skutočnosť v ponuke upozorní a predloží cenovú ponuku, ktorá je konečná, nemenná. Uchádzač v cenovej ponuke uvedie cenu v EUR bez DPH a cenu v EUR s DPH rovnaké a samotnú DPH nevyjadruje. Pri vyhodnocovaní uchádzača sa bude vyhodnocovať ponuka celková v EUR.

Poradie ponúk sa stanoví od najnižšej ceny po najvyššiu. Úspešným uchádzačom sa stane uchádzač s najnižšou cenou v EUR s DPH.

Vyhodnotenie ponúk sa uskutoční bez prítomnosti uchádzačov.

**11. Výsledok verejného obstarávania:**

Spôsob vzniku záväzku: rámcová dohoda.

**12. Hlavné podmienky financovania a platobné podmienky:**

Predmet zákazky sa bude financovať formou bezhotovostného platobného styku na základe faktúry. Faktúra musí byť vystavená v súlade s príslušnými právnymi predpismi, najmä v súlade so zákonom č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať zákonom stanovené náležitosti, resp. nebude po stránke vecnej alebo formálnej stránke správne vyhotovená, má objednávateľ právo vrátiť ju dodávateľovi na opravu a doplnenie, pričom u opravenej a doplnenej faktúry nová lehota splatnosti začína plynúť odo dňa doručenia opravenej a doplnenej faktúry objednávateľovi.

Predávajúci vystaví súhrnnú faktúru za dodávku tovaru do 15 dní mesiaca, nasledujúceho po mesiaci, v ktorom bol tovar dodaný. Splatnosť faktúry je do 60 dní od vystavenia faktúry. Predávajúci je povinný zaslať faktúru kupujúcemu v deň jej vystavenia, inak splatnosť faktúry začína plynúť v deň jej doručenia.

Postúpenie pohľadávok kupujúceho podľa § 524 a nasl. Zákona č.40/1964 Zb. Občiansky zákonník v znení neskorších predpisov(ďalej len ,,Občiansky zákonník“) bez predchádzajúceho písomného súhlasu zriaďovateľa dlžníka (MZ SR) je zakázané. Právny úkon, ktorým budú postúpené pohľadávky kupujúceho v rozpore s dohodou kupujúceho a predávajúceho podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok kupujúceho na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy.

Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov zo strany veriteľa je bez predchádzajúceho písomného súhlasu zriaďovateľa kupujúceho (MZ SR) zakázaná. Právny úkon, ktorým predávajúci akceptuje ručiteľské vyhlásenie tretej osoby, na základe ktorého sa tretia osoba stane kupujúceho veriteľom v rozpore s dohodou kupujúceho a predávajúceho podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok kupujúceho na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy

Predávajúci sa zaväzuje, že pohľadávky vzniknuté z tejto zmluvy nepoužije ako predmet zálohu. Predávajúci sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči dlžníkovi, a to pod sankciou neplatnosti takéhoto úkonu.

Predmet zákazky bude financovaný z vlastných prostriedkov verejného obstarávateľa.

**13.** **Podmienky účasti**

1. Ponuku môže predložiť fyzická osoba, právnická osoba alebo skupina takýchto osôb, ktorá na trhu dodáva tovary a poskytuje služby, ktoré sú predmetom tejto zákazky. Verejný obstarávateľ si skutočnosti overí v príslušných registroch.
2. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku.
3. Uchádzač nemôže mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (verejný obstarávateľ si overí na UVO v registri osôb so zákazom účasti vo VO).

**14. Ponuka:**

Uchádzač predloží svoju ponuku, ktorá obsahuje:

* **Vyplnenú Prílohou č. 1 zmluvy** *(ktorá zároveň tvorí Prílohu č. 1 tejto výzvy)* **– Technické požiadavky na predmet zákazky.**

Uchádzač predkladá scany datovaných, podpísaných a opečiatkovaných dokladov. V navrhnutej cene požaduje verejný obstarávateľ zahrnúť všetky náklady. Ceny v ponuke uvedie podľa bodu 10.

**15.** **Dôvody na zrušenie Výzvy:**

Verejný obstarávateľ môže zrušiť použitý postup zadávania zákazky z nasledovných dôvodov:

- nebola predložená žiadna ponuka,

- ani jeden uchádzač nesplnil podmienky výzvy,

- zmenili sa okolnosti, za ktorých sa vyhlásilo toto verejné obstarávanie,

- ak navrhovaná cena bude vyššia ako finančný limit zákazky „ZsNH bez zverejnenia vo Vestníku t.j. do 70 000 EUR bez DPH “.

Verejný obstarávateľ nesmie uzavrieť zmluvu s uchádzačom, ktorý má povinnosť zapísať sa   
do registra partnerov verejného sektora a nie je zapísaný v registri partnerov verejného sektora alebo ktorého subdodávateľ alebo subdodávatelia, ktorí majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.

1. **Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Komunikácia medzi verejným obstarávateľom a uchádzačmi bude zabezpečené písomne elektronickou formou cez informačný systém Elektronického verejného obstarávania (ďalej len „IS EVO“). Postup vytvorenia ponuky v zákazke:

1. Zobrazenie formulára ponuky a jeho vyplnenie,

2. Pridanie potrebných príloh ponuky,

3. Vyplnenie štruktúrovaných kritérií, ak ich verejný obstarávateľ nastavil,

4.Odoslanie ponuky verejnému obstarávateľovi.

Nové Zámky, dňa 20.04.2023

Osoba zodpovedná za verejné obstarávanie:

.................................................................... ................................................................

Darina Holubiczová Ing. Vladimír Lipovský

referent OVO vedúci OVO

Schválil:

.................................................................

MUDr. Karol Hajnovič

Riaditeľ FNsP Nové Zámky

Prílohy výzvy:

Príloha č. 1: Technické požiadavky na predmet zákazky

Príloha č. 2: Návrh Rámcovej zmluvy – **k nahliadnutiu – predkladá iba úspešný uchádzač !!! do ponuky sa nepredkladá. Uchádzač predložením ponuky súhlasí s obchodnými podmienkami v Návrhu rámcovej zmluvy.**

Príloha č. 1: Technické požiadavky na predmet zákazky

**Operačné a pacientske prádlo**

|  |  |  |  |  |  |  |
| --- | --- | --- | --- | --- | --- | --- |
| P. č. | Predmet | Predpokladané množstvo na 12 mesiacov/ks | Jednot ková cena bez DPH | Jednot ková cena s DPH | Celkom cena bez DPH | Celkom cena s DPH |
| 1. | Košeľa operačná s označením (vyšité mená) | 150 |  |  |  |  |
| 2. | Nohavice operačné s označením (vyšité mená) | 150 |  |  |  |  |
| 3. | Plášť operačný (zelený) | 40 |  |  |  |  |
| 4. | Rúško operačné 90x90 cm | 150 |  |  |  |  |
| 5. | Rúško operačné 120x120 cm | 150 |  |  |  |  |
| 6. | Rúško operačné 140x140 cm | 150 |  |  |  |  |
| 7. | Prestieradlo operačné | 80 |  |  |  |  |
| 8. | Pyžamo blúza | 150 |  |  |  |  |
| 9. | Pyžamo nohavice | 150 |  |  |  |  |
| 10. | Plášť pacientský | 40 |  |  |  |  |
| 11. | Košeľa pacientska (gombík) | 150 |  |  |  |  |
| 12. | Košeľa pacientska (anjel) | 200 |  |  |  |  |
| 13. | Návlečka na zavinovačku | 100 |  |  |  |  |
|  | **Spolu:** |  |  |  |  |  |

|  |
| --- |
| Názov zákazky: **Operačné a pacientske prádlo** |
| Názov uchádzača: |
| Sídlo: |
| IČO: |
| DIČ: |
| IČ DPH: |
| zastúpený: |
| kontakt: |
| V dňa: |

**Položka č. 1 - Košeľa operačná s označením (vyšité mená)**

Rovný strih, výstrih "V"

Na bokoch rozparky do výšky 8 cm.

- materiál: 100 % bavlna

- farebné prevedenie: svetlo modrá

- krátky rukáv

- keprová väzba

- 3 vrecká: 1 náprsné, 2 bočné

- požadujeme vyšitie mena a názvu oddelenia podľa potreby objednávateľa

- protichlórová úprava

- kypové farbenie - farebná stálosť

- gramáž: min. 160 g/m2

- možnosť prania na 95 st. C

- prípustná zrážanlivosť = 2%-3%

**Položka č. 2 - Nohavice operačné s označením (vyšité mená)**

Rovný strih, pánske v páse na tkaničky = z keprovky, v šírke 2 cm,

dámske na gumičku.

- materiál: 100 % bavlna

- farebné prevedenie: svetlo modrá

- požadujeme vyšitie mena a názvu oddelenia podľa potreby objednávateľa

- zadný diel 1 vrecko s rozmerom 11,5 x 10,5

- keprová väzba

- protichlórová úprava

- kypové farbenie - farebná stálosť

- gramáž: min. 160 g/m2

- možnosť prania na 95 st. C

- prípustná zrážanlivosť = 2%-3%

**Položka č. 3 - Plášť operačný**

* Okrúhly výstrih okolo krku,
* bez vreciek,
* dlhé rukávy: na konci rukáva, cca 5 cm od konca, 2 tkaničky dlhé 25 cm na zaväzovanie.
* Na chrbtovej časti sú 3 zaväzovania na tkaničky:

1. na stojačiku,

2.- 30 cm,

3. - 25 cm vzdialené od seba.

* V driekovej časti všité 2 pásy dlhé 90 cm, široké 2-2,5 cm, na uväzovanie celého plášťa, z materiálu ako plášť.

- materiál: 100 % bavlna

- farebné prevedenie: svetlo modrá alebo svetlo zelená

- keprová väzba

- protichlórová úprava

- kypové farbenie - farebná stálosť

- gramáž: min. 160 g/m2

- prípustná zrážanlivosť = 2%-3%

- tkanička = keprovka biela, široká 2 cm

**Položka č. 4 Rúško operačné (zelené)**

- materiál: 100 % bavlna

- farba: zelená

- stálofarebná v chlóre a pri praní na 95 st. C, vyzrážaná

- gramáž: min. 170 g/m2

- rozmer: 90 x 90 cm alebo podľa dohody

**Položka č. 5 Rúško operačné (zelené)**

- materiál: 100 % bavlna

- farba: zelená

- stálofarebná v chlóre a pri praní na 95 st. C, vyzrážaná

- gramáž: min. 170 g/m2

- rozmer: 120 x 120 cm alebo podľa dohody

**Položka č. 6 Rúško operačné (zelené)**

- materiál: 100 % bavlna

- farba: zelená

- stálofarebná v chlóre a pri praní na 95 st. C, vyzrážaná

- gramáž: min. 170 g/m2

- rozmer: 140 x 140 cm alebo podľa dohody

**Položka č. 7 - Prestieradlo operačné**

- materiál: 100 % bavlna

- farba: zelená

- stálofarebná v chlóre a pri praní na 95 st. C, vyzrážaná

- gramáž: min. 170 g/m2

- rozmer: 140 x 260 cm alebo podľa dohody

**Položka č. 8 - Pyžamo blúza**

- 100 % bavlna

- materiál vzorkovaný, svetlofarebné prevedenie

- stálofarebné, chlóruvzdorné

- možnosť prania pri 95 st. C

- niťové gombíky

- gramáž: min. 140 g/m2

**Položka č. 9 - Pyžamo nohavice**

- materiál: 100 % bavlna

- materiál vzorkovaný, svetlofarebné prevedenie

- stálofarebné, chlóruvzdorné

- možnosť prania pri 95 st. C

- v páse na gumičku

- gramáž: min. 140 g/m2

**Položka č. 10 - Plášť pacientský**

Župan pánsky, dámsky, dlhý rukáv, prekladaný bez gombíkov, prišitý opasok na zaväzovanie, našité 2 vrecká, väzba plátnová

- materiál: 100 % bavlna, keper

- na zaväzovanie

- farba: svetlomodrá

- vyzrážaná max. +/- 3%

- gramáž min. 200 g/m2

- stálofarebná v chlóre a pri praní na 95 st. C

**Položka č. 11 Košeľa pacientská - gombík**

- materiál: 100 % bavlna

- farba: biela

- krátky rukáv

- gramáž: min. 145 g/m2

- prípustná zrážanlivosť pri 95 st. C = 2%-3%

- obvod ušitého výstrihu 60 cm

- guľatý výstrih, hlboký 15 cm, o dĺžke 45 cm na zapínanie na 4 niťové gombíky

**Položka č. 12 Košeľa pacientská - anjel**

- materiál: 100 % bavlna

- farba: biela

- krátky rukáv

- gramáž: min. 145 g/m2

- prípustná zrážanlivosť pri 95 st. C = 2%-3%

- obvod ušitého výstrihu 60 cm

- strih rovný bez goliera, guľatý výstrih, na zaväzovanie na chrbte, ktorý je z 2 dielov, predný diel v celosti strihaný, zadný z dvoch dielov na 3 uväzovania. Šnúrky (keprovka šírka 2 cm) začínajúc v krčnej časti po 20 cm.

**Položka č. 13 - Návlečka na zavinovačku**

- materiál: 100 % bavlna

- farba: biela

- gramáž: min. 145 g/m2

- rozmer: 105 x 41 cm/dlž. tabuľky 27 cm/tkaničky 55 cm, šírka 2 cm

- prípustná zrážanlivosť pri 95 st. C = 2%-3%

Príloha č. 2: Návrh Rámcovej zmluvy

**R Á M C O V Á Z M L U V A č. ..........**

**uzavretá v zmysle § 269 ods. 2 a § 409 zákona č. 513/1991 Zb. Obchodný zákonník**

**v znení neskorších predpisov**

**(ďalej ako „Zmluva“)**

**Článok I.**

**Zmluvné strany**

**1.Kupujúci:**

obchodné meno: **Fakultná nemocnica s poliklinikou Nové Zámky**

právna forma: príspevková organizácia

sídlo: Slovenská ulica 5587/11 A, 940 34 Nové Zámky

v mene ktorého podpisujú: MUDr. Karol Hajnovič – riaditeľ

IČO: 17336112

DIČ: 2021068324

IČ DPH: SK2021068324

bankové spojenie: Štátna pokladnica

medzinárodný kód banky (BIC): SPSRSKBA

číslo účtu v tvare IBAN: SK88 8180 0000 0070 0054 0295

zapísaný v: register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

(ďalej len „**kupujúci**“)

a

obchodné meno:

sídlo:

Tel:

E-mail:

IČO:

DIČ:

IČ DPH:

bankové spojenie:

číslo účtu v tvare IBAN:

(ďalej len ,,**predávajúci**“)

(kupujúci a predávajúci spolu ďalej aj ako „**zmluvné strany**“)

**Článok II.**

**Preambula**

1. Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky **„Operačné a pacientske prádlo “** na obdobie 12 mesiacov podľa ustanovení zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).

**Článok III.**

**Predmet Zmluvy**

1. Predmetom tejto Zmluvy je záväzok predávajúceho pravidelne dodávať kupujúcemu počas trvania tejto zmluvy operačné a pacientske prádlo (ďalej aj „**tovar**“) na základe objednávok kupujúceho, podľa potreby kupujúceho, vrátane služieb spojených s dodaním tovaru v mieste jeho dodania, ktoré sa zaväzuje poskytnúť predávajúci kupujúcemu.
2. Druh tovaru, predpokladané množstvo, jednotkové ceny sú špecifikované v prílohe č. 1  tejto Zmluvy, pričom kupujúci má právo neodobrať celé predpokladané množstvo tovaru, predávajúci nemá z tohto dôvodu právo na ušlý zisk. Množstvo a druh tovaru upresňuje zodpovedná osoba kupujúceho priebežne počas platnosti Zmluvy v čiastkových objednávkach do výšky celkového finančného objemu Zmluvy. Kupujúci nie je povinný vyčerpať počas platnosti Zmluvy celkový dohodnutý finančný objem.

3. Kupujúci sa zaväzuje riadne a včas dodaný tovar predávajúcim v súlade s touto Zmluvou a v súlade s objednávkou kupujúceho, prevziať a zaplatiť zaň dohodnutú kúpnu cenu.

**Článok IV.**

**Kúpna cena**

1. Kupujúci sa zaväzuje za dodaný tovar zaplatiť dohodnutú kúpnu cenu. Jednotkové ceny za tovar, ktorý má byť v zmysle tejto Zmluvy kupujúcemu dodaný, sú uvedené v prílohe č. 1 tejto Zmluvy. Kúpna cena sa určuje ako súčin množstva dodaného tovaru a jednotkových cien dodaného tovaru v zmysle Prílohy č. 1 tejto zmluvy. Cena zahŕňa dodanie predmetu zákazky v požadovanom rozsahu, množstve a kvalite v opakovaných dodávkach. V kúpnej cene sú zahrnuté všetky náklady predávajúceho - napr. balné, dopravné náklady, dodávky tovaru, ako aj vyloženie tovaru v priestoroch kupujúceho. Ku kúpnej cene sa pripočítava daň z pridanej hodnoty v sadzbe vždy podľa aktuálneho platného a účinného všeobecne záväzného právneho predpisu Slovenskej republiky.
2. Maximálny finančný objem tejto Zmluvy za celý rozsah dodania je vo výške ........... **eur bez DPH (.......... eur s DPH)**. Predávajúci berie na vedomie, že rozsah a množstvo uvedené v prílohe č. 1 je len orientačné a skutočne odobrané množstvo tovaru sa bude odvíjať od skutočných potrieb kupujúceho bližšie špecifikovaných v jednotlivých objednávkach, pričom kupujúci nie je povinný vyčerpať maximálny finančný objem v celej výške. Rámcová zmluva sa uzatvára na dobu určitú a to do vyčerpania stanoveného finančného limitu, t. j. dohodnutej zmluvnej ceny alebo do lehoty uvedenej v zmluve, podľa toho, čo nastane skôr.
3. Kúpna cena tovaru je určená dohodou zmluvných strán v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR, ktorou sa vykonáva zákon NR SR č. 18/1996 Z. z. o cenách v znení neskorších predpisov, pričom jednotkové ceny tovaru sú uvedené v prílohe č. 1 tejto Zmluvy. Cenu je možné prekročiť len v prípade zmeny daňových predpisov (napr. zmena sadzby DPH) alebo zmien legislatívy upravujúci rozsah regulácie cien v oblasti zdravotníctva, ktoré nebolo možné predvídať.
4. Jednotková cena tovaru pri každej dodávke tovaru nesmie prekročiť dohodnutú cenu za 1 ks uvedenú v prílohe č. 1 tejto Zmluvy. Cena tovaru je stanovená vrátane všetkých nákladov spojených s dodávkou a distribúciou tovaru. DPH bude účtovaná podľa platných právnych predpisov.
5. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako "nižšia cena") za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou.

**Článok V.**

**Dodacie podmienky**

1. Dodanie tovaru bude prebiehať formou objednávok podľa aktuálnych potrieb kupujúceho. Predávajúci je povinný dodať kupujúcemu spolu s tovarom všetky doklady a dokumenty týkajúce sa tovaru.
2. Cena je vrátane dopravy na miesto plnenia. Dopravu na miesto plnenia zabezpečí predávajúci v súlade s platnými predpismi.
3. Miestom plnenia je: adresa sídla kupujúceho (sklad prádla) v čase od 8.00 do 14.00 hod
4. **Predávajúci je povinný dodať nový, nepoužitý, nerepasovaný tovar do 14 pracovných dní** **od odoslania čiastkovej objednávky kupujúceho**, ak sa zmluvné strany nedohodnú na inom termíne. Predávajúci je v uvedenej lehote dodania oprávnený dodať tovar aj čiastkovými plneniami a to tak, aby do uplynutia dohodnutej lehoty bolo plnenie dodané v celom rozsahu podľa objednávky Kupujúceho.
5. V prípade dodania tovaru prostredníctvom zásielkovej služby je predávajúci povinný informovať kupujúceho telefonicky a zároveň min. 24 hodín pred dodaním tovaru zaslať e-mailom dodací list.
6. Objednávka sa môže realizovať, emailom na adresu predávajúceho, e-mail: .................. alebo telefonicky na tel. čísle: +421.......... Predávajúci potvrdí prevzatie objednávky od kupujúceho a to tak, že e-mailom kupujúcemu bezodkladne, najneskôr do 24 hodín odo dňa, v ktorom bola objednávka odoslaná kupujúcim zašle potvrdenie objednávky.
7. Predávajúci sa zaväzuje dodávať tovar po celú dobu trvania tejto zmluvy.
8. Kupujúci nadobúda vlastnícke právo k tovaru okamihom prevzatia tovaru kupujúcim.
9. Spôsob plnenia bude realizovaný autodopravou na náklady predávajúceho  na miesto určené kupujúcim, vrátane odovzdania potrebných dokladov.
10. Dodávku a prevzatie tovaru vykonávajú určení zamestnanci zmluvných strán. Predávajúci sa zaväzuje dodať tovar zabalený spôsobom potrebným na jeho prepravu, uchovanie a ochranu, balený alebo voľne uložený v hygienicky čistých a zdravotne nezávadných obaloch. Predávajúci je povinný zabezpečiť, že:

* tovar a obal tovaru nebude vykazovať žiadne vady ,
* pri ich distribúcii a dodaní budú dodržiavané podmienky skladovania určené výrobcom.

1. Kupujúci sa zaväzuje bezodkladne riadne predmet kúpy prevziať a skontrolovať podľa dodacieho listu druh, množstvo a akosť tovaru. Kupujúci má právo neprevziať tovar neúplný alebo vadný. V prípade, keď na základe fyzickej kontroly tovaru kupujúci zistí nezrovnalosti – zrejmé chyby a vady tovaru, tovar neprevezme a upovedomí o tom predávajúceho. Predávajúci je povinný na vlastné náklady vady odstrániť.
2. Predávajúci je oprávnený plniť predmet tejto Zmluvy aj prostredníctvom subdodávateľov, ktorí musia spĺňať podmienky pre plnenie predmetu Zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní a v súlade s § 41 zákona o verejnom obstarávaní. V prípade plnenia predmetu Zmluvy prostredníctvom subdodávateľov zodpovedá predávajúci kupujúcemu tak, ako keby plnil predmet Zmluvy sám. Kupujúci je oprávnený od tejto Zmluvy odstúpiť, ak zistí, že predávajúci zabezpečuje plnenie predmetu tejto Zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok kupujúceho na náhradu škody z tohto dôvodu vzniknutej. Zoznam subdodávateľov, ak taký sú, je uvedený v Prílohe č.2 tejto Zmluvy.
3. V prípade, že niektorý zo subdodávateľov nie je v okamihu podpísania tejto Zmluvy známy a vstúpi do procesu v priebehu plnenia predmetu tejto Zmluvy, resp. sa zmení niektorý zo subdodávateľov počas plnenia tejto Zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto Zmluvy. O každej zmene je predávajúci povinný bezodkladne – najneskôr do 7 kalendárnych dní – písomne informovať kupujúceho, pričom je povinný zároveň predložiť kupujúcemu čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto Zmluvy. Ak predávajúci tento záväzok nedodrží, považuje sa to za závažné porušenie zmluvných podmienok a predávajúci je povinný zaplatiť kupujúcemu zmluvnú pokutu vo výške 20% z ceny bez DPH uvedenej v článku lV. bod 2. tejto Zmluvy. Uplatnenie zmluvnej pokuty nemá vplyv na prípadné uplatnenie náhrady škody zo strany kupujúceho.
4. Subdodávatelia a predávajúci musia byť zapísaní v registri partnerov verejného sektora, ak majú povinnosť byť v ňom zapísaní (§ 11 zákona o verejnom obstarávaní) počas celej doby platnosti tejto zmluvy.
5. Predávajúci je povinný písomne (e-mailom) požiadať kupujúceho o predĺženie termínu plnenia v prípade vzniku okolností na jeho strane, ktoré mu bránia splniť povinnosť dodávky v rozsahu objednaného tovaru v dohodnutom termíne. Ak kupujúci oznámi, že žiadosť predávajúceho o predĺženie termínu plnenia dodávky neakceptuje, platí, že objednávka sa v celom rozsahu ruší.
6. Ak predávajúci nebude schopný počas doby platnosti tejto Zmluvy, z dôvodov okolností na jeho strane dodať tovar podľa čiastkovej objednávky, kupujúci má právo zabezpečiť tovar zodpovedajúcej kvality od iného dodávateľa v množstve nevyhnutnom na pokrytie jeho časovej potreby a za cenu najvýhodnejšej ponuky na trhu, zásadne vždy po písomnom dohovore s predávajúcim. Kupujúci má nárok na preplatenie rozdielu v cene za takto nakúpený tovar od iného dodávateľa vo výške rozdielu medzi cenou za tovar od iného dodávateľa ako je predávajúci a cenou za tovar podľa prílohy č.1 tejto Zmluvy, ak je tento kladný.
7. Pri uplatnení reklamácie je predávajúci povinný tovar prevziať v sídle kupujúceho na vlastné náklady. Predávajúci je povinný vysporiadať reklamáciu vád bezodkladne najneskôr však do 5 pracovných dní od doručenia reklamácie.

**Článok VI.**

**Miesto plnenia**

1. Miestom plnenia je sklad prádla - určený sklad kupujúceho v mieste sídla kupujúceho:

**Fakultná nemocnica s poliklinikou Nové Zámky, Sklad prádla, Slovenská ulica 5587/11 A, 940 34 Nové Zámky.**

1. Predávajúci je povinný dodať kupujúcemu tovar v mieste plnenia v pracovných dňoch v čase od 8.00 hod. do 14.00 hod.

**Článok VII.**

**Platobné podmienky**

* 1. Zmluvné strany sa dohodli na bezhotovostnom platobnom styku. Fakturácia predmetu zákazky sa bude uskutočňovať priebežne, počas doby plnenia zmluvy, na základe objednávok, zadaných telefonicky alebo e-mailom, podľa potrieb kupujúceho.

Faktúra musí obsahovať okrem povinných náležitostí číslo zmluvy, jednotkovú cena bez DPH, jednotkovú cenu s DPH, sadzbu DPH, celkovú cenu bez DPH a celkovú cenu s DPH. Na faktúre je potrebné jednotkové ceny zaokrúhliť maximálne na 4 desatinné miesta.

Predmetom fakturácie bude len skutočne objednaný a dodaný druh tovaru ako aj skutočne objednané a dodané množstvo tovaru na základe objednávky kupujúceho a potvrdeného dodacieho listu.

* 1. V prípade, že faktúra nebude obsahovať všetky náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“), resp. nebude po stránke vecnej alebo formálnej správne vyhotovená, kupujúci ju vráti predávajúcemu na opravu, zmenu alebo doplnenie a nová lehota splatnosti začne plynúť dňom doručenia prepracovanej faktúry kupujúcemu.
  2. Zmluvné strany sa dohodli, že predávajúci vystaví **súhrnnú faktúru** za dodávku tovaru do 15 dní mesiaca, nasledujúceho po mesiaci, v ktorom bol tovar dodaný. **Splatnosť faktúry je do 60 dní od vystavenia faktúry. Predávajúci je povinný zaslať faktúru kupujúcemu v deň jej vystavenia, inak splatnosť faktúry začína plynúť v deň jej doručenia.**
  3. Predávajúci nie je oprávnený od kupujúceho požadovať zálohovú platbu ani preddavok na kúpnu cenu.
  4. Predávajúci zašle faktúru v elektronickej podobe na emailovú adresu kupujúceho: [faktury@fnspnz.sk](mailto:faktury@fnspnz.sk) v deň jej vystavenia.
  5. Dodaný tovar bude označovaný vo faktúrach názvom, identifikáciou jeho počtu, cenou za jeden kus bez DPH a s DPH a cenou celkom vrátane DPH podľa prílohy č.1 Zmluvy. Povinnou prílohou faktúry sú skeny originálov vecne príslušných dodacích listov potvrdené zo Skladu prádla - OAPČ kupujúceho.

**Článok VIII.**

**Zodpovednosť za vady tovaru**

1. Predávajúci poskytne na tovar dodaný podľa tejto Zmluvy záruku v trvaní záručnej doby vyznačenej na obale výrobku (nie kratšiu ako 1 rok od dátumu dodania tovaru). Dodávka tovaru je splnená prevzatím tovaru a podpísaním dodacieho listu.
2. Predávajúci preberá záruku za akosť tovaru v rozsahu, že dodaný tovar bude počas záručnej doby spôsobilý k účelu jeho použitia a že po túto dobu si zachová požadované vlastnosti.
3. Pri uplatňovaní zodpovednosti za vady tovaru sa zmluvné strany sa budú riadiť § 432 Obchodného zákonníka.
4. Zjavné vady tovaru bude kupujúci reklamovať u predávajúceho okamžite bez zbytočného odkladu.
5. Reklamáciu sa bude snažiť predávajúci vybaviť obratom, t.j. bez meškania k spokojnosti kupujúceho. Prípadné nároky z vád tovaru budú riešené v zmysle bodu 10 a 11 tohto článku Zmluvy. Náklady na dopravu pri reklamovaní tovaru znáša predávajúci.
6. Kupujúci je oprávnený jednostranne započítať svoje pohľadávky, ktoré mu vznikli voči predávajúcemu nie len z dôvodu ručenia podľa § 69b zákona o dani z pridanej hodnoty.
7. Pri zistených zjavných vadách je kupujúci povinný bez zbytočného odkladu podať správu predávajúcemu a okamžite riešiť s predávajúcim telefonicky a následne potvrdiť písomne svoje požiadavky na nápravu – odstránenie vád dodaním náhradného tovaru, na primeranú zľavu z kúpnej ceny resp. na odstúpenie od Zmluvy. Ak predávajúci neodstráni vady tovaru v primeranej alebo dohodnutej lehote, môže kupujúci od tejto Zmluvy odstúpiť alebo požadovať primeranú zľavu z kúpnej ceny.
8. Kupujúci má právo v prípade zistenia akýchkoľvek vád dodaného tovaru na:
9. výmenu vadného tovaru za nový tovar bez vád, najneskôr do 3 pracovných dní odo dňa uplatnenia reklamácie,
10. odstúpenie od Zmluvy v prípade nesplnenia povinnosti predávajúceho vymeniť vadný tovar najneskôr do 3 pracovných dní odo dňa reklamácie za nový, tovar bez vád,
11. náhradu škody spôsobenej dodaním vadného tovaru.
12. Kupujúcemu zostáva zachovaný nárok na náhradu škody. Pri reklamáciách na tú istú vadu viac ako 2- krát, si kupujúci vyhradzuje právo na možnosť okamžitého odstúpenia od tejto Zmluvy s predávajúcim.

**Článok IX.**

**Zmluvné sankcie a vyššia moc**

1. V prípade, že sa predávajúci dostane do omeškania so splnením záväzku odovzdať tovar v dohodnutom termíne, v súlade s čl. V bod 1 Zmluvy má kupujúci právo požadovať od predávajúceho zaplatenie úrokov z omeškania vo výške 0,05 % (slovom nula celá dve stotiny percenta) z kúpnej ceny za nedodaný tovar za každý aj začatý deň omeškania. Uplatnenie nároku kupujúcim podľa prvej vety nemá vplyv na prípadnú náhradu škody a iné nároky kupujúceho voči predávajúcemu.
2. V prípade, že predávajúci nedodá kupujúcemu tovar kompletne podľa objednávky a spolu s dodacím listom, má kupujúci nárok na úhradu zmluvnej pokuty vo výške 10 % z ceny nedodaného tovaru. Tým nie je dotknutý nárok kupujúceho na náhradu škody a zmluvná pokuta sa do náhrady škody nezapočítava. Zmluvná pokuta sa nepoužije v prípade, ak predávajúci v  lehote dodania podľa čl. V ods. 4 tejto zmluvy dodá tovar aj čiastkovými plneniami.
3. Kupujúci je oprávnený uplatniť si u predávajúceho zmluvnú pokutu v výške 10 % z celkovej ceny predmetu zmluvy, ak dôjde podstatnému porušeniu zmluvy, a to do 10 dní odo dňa doručenia písomného upozornenia na podstatné porušenie zmluvy, pričom nie je dotknutý nárok kupujúceho na odstúpenie od zmluvy. Nárok na náhradu škody nie je tým dotknutý a zmluvná pokuta sa do náhrady škody nezapočítava.
4. V prípade omeškania kupujúceho s úhradou faktúry predávajúceho, má predávajúci právo uplatniť si u kupujúceho nárok na úrok z omeškania v zákonom stanovenej výške platnej k prvému dňu omeškania kupujúceho, ktorá sa uplatní počas celej doby omeškania kupujúceho.
5. Zmluvná strana, ktorej vznikne nárok na viacero zmluvných pokút súčasne, si tieto môže uplatniť kumulatívne.
6. Zaplatením zmluvnej pokuty alebo úrokov z omeškania na základe tejto Zmluvy nie je dotknutý nárok na náhradu škody.
7. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto Zmluvy v prípade, že toto neplnenie je v dôsledku vyššej moci. Pre účely tejto Zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr., štrajk, živelné pohromy, povstanie atď.
8. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok Zmluvy.
9. Na požiadanie zmluvnej strany, ktorej boli avizované okolnosti vyššej moci je povinná dotknutá zmluvná strana predložiť hodnoverný dôkaz.
10. Ak nedôjde k dohode o úprave podmienok Zmluvy, má zmluvná strana, ktorá sa odvolala na vyššiu moc, právo odstúpiť od tejto Zmluvy.
11. Zmluvné strany sa zaväzujú plniť záväzky vyplývajúce z tejto zmluvy aj po vyhlásení núdzového stavu, výnimočného stavu, vojnového stavu a vojny podľa ústavného zákona č. 227/2002 Z. z. a po vydaní nariadenia vlády Slovenskej republiky na vykonávanie opatrenia organizácie výroby a organizácie služieb podľa § 5 písm. b) zákona č. 179/2011 Z. z.
12. Predávajúci sa zaväzuje, že pohľadávky vzniknuté z tejto zmluvy nepoužije ako predmet zálohu. Predávajúci sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči kupujúcemu, a to pod sankciou neplatnosti takéhoto úkonu.

**Článok X.**

**Povinnosť zachovávať mlčanlivosť**

1. Zmluvné strany súhlasia, že všetky informácie skutočnosti, ktoré získali akýmkoľvek spôsobom o druhej zmluvnej strane a jej činnosti pri uzavretí a plnení tejto Zmluvy alebo v súvislosti s ňou, sa považujú za dôverné a majú charakter obchodného tajomstva. Všetky informácie, o ktorých sa dozvie ktorákoľvek zo zmluvných strán v súvislosti s touto Zmluvou sa považujú za dôverné.
2. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy bez predchádzajúceho písomného súhlasu druhej zmluvnej strany. Uvedeným nie je dotknutá povinnosť kupujúceho zverejniť Zmluvu v Centrálnom registri zmlúv (ďalej len „CRZ“), ktorý je informačným systémom verejnej správy vedeným Úradom vlády Slovenskej republiky v elektronickej podobe. Takéto zverejnenie Zmluvy kupujúcom nie je porušením alebo ohrozením obchodného tajomstva.
3. Ustanovenie prvej vety odseku 2 tohto článku Zmluvy sa nebude vzťahovať na poskytnutie informácií v prípade, ak sa budú uplatňovať práva z tejto dohody súdnou cestou alebo prostredníctvom orgánov verejnej moci, alebo ak povinnosť poskytnutia informácií vyplýva zo všeobecne záväzných právnych predpisov.
4. V prípade preukázateľného porušenia povinností uvedených v tomto článku je zmluvná strana, ktorá porušila povinnosť zachovávať dôverné informácie a mlčanlivosť v zmysle tohto článku, povinná zaplatiť druhej zmluvnej strane škodu, ktorá jej vznikla porušením tejto povinnosti.

**Článok XI.**

**Záverečné ustanovenia**

1. Písomnosti zasielané poštovým doručovateľom v súvislosti s touto Zmluvou sa zasielajú na adresu druhej zmluvnej strany uvedenú v záhlaví tejto Zmluvy. V prípade, že odosielateľovi bola ako korešpondenčná adresa druhej zmluvnej strany písomne oznámená iná adresa ako je uvedená v záhlaví tejto Zmluvy, písomnosť sa zasiela na takúto novú adresu. Písomnosti zasielané poštovým doručovateľom v súvislosti s touto Zmluvou sa považujú za doručené:
   1. v deň ich prevzatia adresátom,
   2. v deň vrátenia písomnosti odosielateľovi poštou z dôvodu, že adresát je neznámy alebo z dôvodu, že si ju adresát v odbernej lehote neprevzal, alebo
   3. v deň odmietnutia prevzatia písomnosti adresátom.
2. Postúpenie pohľadávok kupujúceho podľa § 524 a nasl. Zákona č.40/1964 Zb. Občiansky zákonník v znení neskorších predpisov(ďalej len ,,Občiansky zákonník“) bez predchádzajúceho písomného súhlasu zriaďovateľa dlžníka (MZ SR) je zakázané. Právny úkon, ktorým budú postúpené pohľadávky kupujúceho v rozpore s dohodou kupujúceho a predávajúceho podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok kupujúceho na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy.

1. Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov zo strany veriteľa je bez predchádzajúceho písomného súhlasu zriaďovateľa kupujúceho (MZ SR) zakázaná. Právny úkon, ktorým predávajúci akceptuje ručiteľské vyhlásenie tretej osoby, na základe ktorého sa tretia osoba stane kupujúceho veriteľom v rozpore s dohodou kupujúceho a predávajúceho podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok kupujúceho na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy

1. **Táto Zmluva sa uzatvára na dobu určitú na jeden rok od nadobudnutia účinnosti tejto Zmluvy alebo do vyčerpania finančného limitu uvedeného v čl. IV bode 2 tejto Zmluvy, podľa toho, ktorá z týchto skutočností nastane skôr.** Táto Zmluva nadobúda platnosť dňom jej podpísania obidvomi zmluvnými stranami a v zmysle § 47 Občianskeho zákonníka v znení neskorších predpisov nadobúda účinnosť dňom nasledujúcim po dni jej zverejnenia v Centrálnom registri zmlúv.
2. Kupujúci môže okamžite odstúpiť od Zmluvy na základe dôvodov uvedených v § 19 zákona č. 343/2015 Z. z. o verejnom obstarávaní a za podstatné porušenie zmluvy. Za podstatné porušenie zmluvy sa považuje:

a) nedodržanie technických vlastností tovaru a technickej špecifikácie

b) nedodržanie podmienky zmluvy v zmysle Čl. IV ods. 5

c) nedodržanie podmienky zmluvy v zmysle Čl. XI ods. 2,3, čl. IX ods. 11

d) v prípade, ak predávajúci vstúpil do likvidácie alebo na jeho majetok bol vyhlásený konkurz, alebo ak subdodávatelia, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora. Kupujúci môže odstúpiť od zmluvy aj na základe dôvodov uvedených v § 19 zákona o verejnom obstarávaní.

e) v prípade, ak predávajúci počas zmluvného obdobia dodá najmenej 2 (dve) po sebe idúce dodávky tovaru v omeškaní,

f) v prípade, ak predávajúci počas zmluvného obdobia dodá najmenej v 2 (dvoch) dodávkach tovar s uplynutím požadovanej minimálnej exspirácie.

Odstúpenie musí mať písomnú formu, účinné je dňom jeho doručenia druhej zmluvnej strane. V prípade pochybností má sa za to, že odstúpenie je doručené tretí deň odo dňa jeho odoslania. Odstúpením od Zmluvy zmluva zaniká ku dňu doručenia oznámenia jednej zmluvnej strany o odstúpení od Zmluvy druhej zmluvnej strane.

1. Zmluvu možno ukončiť:
2. dohodou,
3. výpoveďou zmluvných strán s výpovednou dobou 2 mesiace, pričom výpovedná doba začne plynúť dňom nasledujúcim po dni doručenia výpovede druhej zmluvnej strane,
4. odstúpením od Zmluvy za podmienok uvedených v tejto Zmluve.
5. Obsah Zmluvy je možné po dohode oboch účastníkov meniť a dopĺňať číselne označenými písomnými dodatkami, ktoré musia byť podpísané oboma zmluvnými stranami. Dodatky musia byť zverejnené v CRZ a ich účinky nastávajú dňom nasledujúcim po dni ich zverejnenia v CRZ. Akékoľvek zmeny zmluvy musia byť v súlade s § 18 zákona o verejnom obstarávaní.
6. V prípade, ak nastanú právne skutočnosti majúce za následok zmenu v právnom postavení predávajúceho (napr. zmena právnej formy, zmena v oprávneniach konať v mene predávajúceho) alebo akákoľvek iná zmena majúca priamy vplyv na plnenie zo strany predávajúceho, je predávajúci povinný preukázateľne oznámiť tieto skutočnosti kupujúcemu najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu i v dôsledku porušenia tejto povinnosti a kupujúci má právo okamžite odstúpiť od tejto Zmluvy.
7. Po splnení predmetu zmluvy je predávajúci povinný vystaviť na vyžiadanie kupujúceho do 14 dni písomné potvrdenie (dokument), v ktorom uvedie celkové skutočné plnenie predmetu zmluvy za celé obdobie platnosti zmluvy s uvedením množstva a druhu tovaru v členení podľa prílohy č. 1 zmluvy.
8. Zmluvné strany sú povinné navzájom si oznámiť každú zmenu, ktorá by mohla ovplyvniť v tejto Zmluve dohodnuté podmienky. Pokiaľ ktorákoľvek časť tejto Zmluvy na základe zmeny právnych predpisov stratí svoju platnosť a dôjde k jej zmene, bude táto časť upravená písomným dodatkom k tejto Zmluve, pričom ostatné časti Zmluvy zostávajú bez zmeny.
9. Vzájomné majetkové vzťahy zmluvných strán vyplývajúce z tejto Zmluvy sa riadia právnym poriadkom Slovenskej republiky. Na riešenie sporov z tejto Zmluvy dohody a z nároku na náhradu škody má právomoc Okresný súd Nové Zámky.
10. Táto Zmluva je vyhotovená v troch rovnopisoch, z ktorých predávajúci obdrží jeden a kupujúci obdrží dva rovnopisy.
11. Zmluvné strany (každá za seba) zhodne záväzne vyhlasujú, že sú oprávnené uzavrieť túto Zmluvu, a že táto Zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto Zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto Dohody plniť, pričom zmluvné strany na znak toho, že táto Zmluva je určitá, zrozumiteľná a zodpovedá ich slobodnej vôli, vlastnoručne podpísali túto Zmluvu prostredníctvom svojich oprávnených zástupcov.

Neoddeliteľnou časťou tejto Zmluvy sú: príloha č. 1 –  **Technické požiadavky na predmet zákazky:**

**„Operačné a pacientske prádlo“**

príloha č. 2 – zoznam subdodávateľov

V ............................. dňa ...........   Nových Zámkoch, dňa................

***v mene predávajúceho: v mene kupujúceho:***

........................................ .......................................